Taragny Vignany

I Taragny Vignany, antsoina koa hoe Tarany Vinany, na Andriantahoranarivo, dia mpanjaka malagasy tamin' ny taonjato faha-19, rain' Andriamilafikarivo Toera, mpanjaka farany tao amin' ny Fanjakan' i Menabe"Le Menabe: Histoire d'Une Colonisation", www.academia.edu. I Taragny Vignany dia zanak' i Kely Sambay na Rakelisambay (maty tamin' ny taona 1837)"Tarany Vinany", gw.geneanet.org, izay anisan' ny tarana-mpanjaka nalalaza tao amin' ilay faritra.

I Taragny Vignany dia nandimby an-drainy tamin' ny taona 1834. Mpandeha an-dranomasina izy, ka nanao dia lavitra tao Afrika Atsinanana, indrindra fa tatsy Môzambika sy Zanzibar ary Tanzania, mba hitady andevo. Nanana zanakalahy iray antsoina hoe Ingereza koa izy.

Rehefa maty i Taragny Vignany tamin' ny taona 1858, dia mbola kely loatra ny zanany Andriamilafikarivo Toera ka tsy afaka nanjaka, ka ny andriambavy Narova, anabavin' i Taragny Vignany, no nitantana ny fitondrana. Nifarana tamin' ny taona 1860 io fitondrana io rehefa nesorin' ny vahoakany i Narova noho ny fitadiavany prôtektôrata miaraka amin' i Frantsa"Andriamilafikarivo Toera", gw.geneanet.org.

 Jereo koa 

 Fanjakan' i Menabe

 Loharano sy fanamarihana